b"\n_START_ARTICLE_\nDid\xc3\xa0ctica de l'escriptura\n_START_PARAGRAPH_\nLa did\xc3\xa0ctica de l'escriptura, ensenyament de l'escriptura o pedagogia de l'escriptura \xc3\xa9s el conjunt de metodologies per a l'aprenentatge i l'ensenyament de l'escriptura, com a part de l'alfabetitzaci\xc3\xb3. Pot ser a infants o a adults, en la llengua materna o en altres lleng\xc3\xbces, amb mateix o diferent alfabet o sistema d'escriptura._NEWLINE_L'escriptura a l'ensenyament consta de dues fases diferenciades: la capacitat de l'aprenent de llegir i escriure en una m\xc3\xa9s lleng\xc3\xbces i sistemes, adquirida com a part del proc\xc3\xa9s d'alfabetitzaci\xc3\xb3 i sovint acompanyada d'exercicis de cal\xc2\xb7ligrafia, i la pr\xc3\xa0ctica de la redacci\xc3\xb3 per millorar l'expressi\xc3\xb3 escrita, que forma part de la compet\xc3\xa8ncia comunicativa i pot donar-se a l'ensenyament obligatori, a la universitat (mitjan\xc3\xa7ant tallers d'escriptura) o en cursos monogr\xc3\xa0fics, sigui d'escriptura liter\xc3\xa0ria com professional (a vegades units als de ret\xc3\xb2rica i comunicaci\xc3\xb3 efica\xc3\xa7). En aquesta segona modalitat s'ensenyen t\xc3\xa8cniques per fomentar la creativitat, l'efic\xc3\xa0cia comunicativa i es treballa en l'estructura del discurs, el coneixement de la tipologia textual i l'ampliaci\xc3\xb3 del vocabulari, aix\xc3\xad com en mecanismes de revisi\xc3\xb3 de textos. _NEWLINE_L\xe2\x80\x99aprenentatge de l\xe2\x80\x99escriptura \xc3\xa9s un proc\xc3\xa9s m\xc3\xa9s dificult\xc3\xb3s, complex i llarg que el de la lectura. \xc3\x89s_NEWLINE_impossible que el nen escrigui als 5 o 6 anys tot el que \xc3\xa9s capa\xc3\xa7 de llegir i_NEWLINE_entendre. L\xe2\x80\x99adquisici\xc3\xb3 de l\xe2\x80\x99escriptura comporta per als nens un gran esfor\xc3\xa7 intel\xc2\xb7lectual, ja que \xc3\xa9s una activitat molt complexa. Per comprendre les dificultats que t\xc3\xa9 l\xe2\x80\x99aprenentatge de l\xe2\x80\x99escriptura s\xe2\x80\x99han d\xe2\x80\x99analitzar els seus dos components: significant o forma i significat o missatge que es transmet.\n_START_SECTION_\nEtapes d'ensenyament\n_START_PARAGRAPH_\nEn l\xe2\x80\x99ensenyament sistem\xc3\xa0tic de l\xe2\x80\x99escriptura es poden distingir tres etapes:_NEWLINE_La primera etapa \xc3\xa9s pr\xc3\xa8via a l\xe2\x80\x99escriptura perqu\xc3\xa8 els objectius van encaminats_NEWLINE_a aconseguir el domini dels tra\xc3\xa7os, sense fer lletres i a desenvolupar el_NEWLINE_control motor. El nen apr\xc3\xa8n i practica el tra\xc3\xa7at de les l\xc3\xadnies que despr\xc3\xa9s li_NEWLINE_seran \xc3\xbatils per fer les grafies._NEWLINE_La segona etapa \xc3\xa9s la de l\xe2\x80\x99inici de l\xe2\x80\x99escriptura perqu\xc3\xa8 l\xe2\x80\x99alumne comen\xc3\xa7a a_NEWLINE_tra\xc3\xa7ar les lletres i a enllacar-les formant s\xc3\xadl\xc2\xb7labes i paraules. Tamb\xc3\xa9 escriu_NEWLINE_les seves primeres frases. Encara que es segueix donant atenci\xc3\xb3 als aspectes_NEWLINE_gr\xc3\xa0fics, es comencen a treballar els components ling\xc3\xbc\xc3\xadstics del llenguatge_NEWLINE_escrit. El nen comen\xc3\xa7a a transmetre significats, encara que nom\xc3\xa9s siguin d'una paraula._NEWLINE_La tercera etapa \xc3\xa9s la del progr\xc3\xa9s en l\xe2\x80\x99escriptura. Sense descuidar la_NEWLINE_cal\xc2\xb7ligrafia, es d\xc3\xb3na import\xc3\xa0ncia al significat, al contingut, al que es_NEWLINE_transmet tenint en compte les normes de la llengua. \xc3\x89s per aix\xc3\xb2 que l\xe2\x80\x99ortografia,_NEWLINE_la gram\xc3\xa0tica, la morfologia i la sintaxi tenen un lloc destacat en la_NEWLINE_programaci\xc3\xb3 i en la realitzaci\xc3\xb3 d\xe2\x80\x99exercicis."